[{"text_idx": "#000000", "text": "OU\u0308 Nordic Botanical logo kujutab endast tulpdiagrammi Eestis kasvavate taimeliikide valguseelistustest. Vaatamata asjaolule, et loodusgeograafiliselt asume me metsavo\u0308o\u0308ndis, eelistab enamik meie taimeliike avamaastikke. Selle taga on peamiselt pikaajaline inimmo\u0303ju. Seega on ajalooline inimmo\u0303ju olnud meie loodust rikastav. Kaasajal on inimmo\u0303ju suund aga po\u0308o\u0308rdunud ja elurikkus va\u0308heneb kogu maailmas, paraku ka meil. Loodame olla selle protsessi pidurdajad ja pakkuda oma no\u0303u ka ko\u0303igile neile, kes meie elurikkust va\u0308a\u0308rtustavad."}, {"text_idx": "#000001", "text": "OU\u0308 Nordic Botanical on va\u0308lja kasvanud Tartu U\u0308likooli O\u0308koloogia ja Maateaduste Instituudist, ning omab U\u0308likooliga koosto\u0308o\u0308lepingut, mis teeb ettevo\u0303ttest U\u0308likooli vo\u0303rse- e spin-off firma. Kogu ettevo\u0303tte tegevus on tihedalt seotud U\u0308likooli teadustegevusega ja koosto\u0308o\u0308 u\u0308likooliga tagab parima maailmas ja Eestis ka\u0308ttesaadava teadmise ja pa\u0308devuse meie tegevuste ko\u0303igis valdkondades."}, {"text_idx": "#000002", "text": "Loodus pakub meile lisaks uluki-, kala- ja metsavarudele ka silmailu, mis on suuresti seotud looduse elusa osa ja selle mitmekesisusega. O\u0303iterikas aas on paljude arvates kauneim vaatepilt, mida maastik saab pakkuda. O\u0303iterikaste aasadega on aga la\u0308inud viimasel sajandil aina kehvemini. Maakasutuse muutused, mis asendasid talud suurmajanditega, va\u0308ikesed niidulapid stepilike silmapiirini ulatuvate po\u0303llumassiividega ja maheviljeluse intensiivsete tehnoloogiatega, on viinud meie looduslike o\u0303itsvate aasade seisundi no\u0303nda halvaks, et pea ko\u0303ik sa\u0308ilinud neist on vo\u0303etud looduskaitse alla ja sellelegi vaatamata on neis olev mitmekesisus endiselt va\u0308henev. Inimeste igatsus loodusliku o\u0303iteilu vastu pole aga va\u0308henenud. Seda silmas pidades loodi 2012 a Tartu U\u0308likooli vo\u0303rseettevo\u0303ttena OU\u0308 Nordic Botanical, mille missiooniks on looduslike niitude taastamine aladel, kus see on veel vo\u0303imalik. Aasasid vo\u0303ib aga uuesti rajada aladele, kust nad on juba ha\u0308vinud vo\u0303i ka sinna, kus neid pole kunagi olnudki. Meie spetsialistid on aastaid aktiivselt loodusteadlastena ja o\u0303ppejo\u0303ududena to\u0308o\u0308tanud nii Tartu U\u0308likoolis kui Tallinna Tehnikau\u0308likoolis. Kogemused looduslike niidukoosluste uurimisel vo\u0303imaldavad koosto\u0308o\u0308s Tartu U\u0308likooli o\u0308koloogiateadlastega pakkuda terviklike lahendusi alates mullaanalu\u0308u\u0308sidest ja planeerimisest kuni koosluste taastamise, rajamise ja hoolduskavadeni."}]